SRIP Tovarne Prihodnosti

Spletna delavnica: Oznaka CE od A do Ž
2023-06-21 10:00 - 11:30 (Europe/Ljubljana)
Zbornica elektronske in elektroindustrije v sodelovanju s točko SPOT svetovanje Osrednjeslovenske regije vabi proizvajalce, uvoznike in vse zainteresirane na spletno delavnico Oznaka CE od A do Ž.
Dogodek je brezplačen in bo potekal v sredo, 21. junija 2023 od 10.00 – 11.30 ure prek spletne platforme MS Teams.
Gre za ponovitev delavnice iz decembra 2022, saj je bil izkazan interes članov po ponovitvi le-te.
Krajša delavnica je namenjena obnovi znanja, ki se nanaša na odgovornost proizvajalcev in uvoznikov glede dajanja skladne opreme na enotni evropski trg.
Pogledali si bomo, kaj vse je potrebno storiti, preden se izdelek lahko označi z oznako CE in preden se da na trg oziroma v uporabo.
Seznanili se bomo tudi z vrsto odgovornosti posameznega člena v distribucijski verigi, uporabo standardov, vlogo neodvisnih organov pri ugotavljanju skladnosti izdelka.
Prijave sprejemajo preko spodnje povezave do 16.6.2023.

Delavnico bo vodila Andreja Belavić Benedik, samostojna svetovalka GZS – ZEE, ki je 10 let izvajala nadzor nad skladnostjo električnih in elektronskih proizvodov, ki se nahajajo na trgu, in bila soudeležena tudi pri nastajanju zakonodaje na tem področju.
Zainteresirane udeležence vabimo, da do ponedeljka, 19. junija 2023 na e-naslov: andreja.belavic.benedik@gzs.si vnaprej pošljejo vprašanja, o katerih bomo govorili na delavnici.
Zadnje pol ure delavnice je namenjene pogovoru in iskanju rešitev na postavljena vprašanja.
Povezavo do delavnice vam bodo skupaj z gradivom posredovali dan pred izvedbo.

Webinar o uvajanju digitalizacije v proizvodnih malih in srednje velikih podjetjih
2023-06-21 14:00 - 15:30 | ON-LINE
Program usposabljanja za digitalno preobrazbo za mala in srednje velika proizvodnja podjetja
Cilj programa je usposobiti višji vodstveni in srednje vodstveni kader v razumevanje sledečih tematik:

analizirati poslovne procese in potrebe v organizaciji,
poznati digitalne tehnologije za uporabo v proizvodnji in njihove prednosti,
poznati pomen inoviranja in razvijanja poslovnih modelov s pomočjo digitalnih tehnologij, ter spoznali poslovne koristi in dodano vrednost,
poznati prednosti uporabe podatkovne analitike,
prepoznavati prednost digitalizacije pri delu s kupci in dobavitelji, ter sistemsko razmišljati glede na celoten proces verige vrednosti,
prepoznati prednosti agilnosti in potrebe po uvajanju sprememb.

Datum: 21 Jun 2023

Čas dogodka: 14:00 – 15:30
Lokacija: ON – LINE

Komu je seminar namenjen?

Program priporočamo vodilnim delavcem srednje velikih in manjših proizvodnih podjetij, ki so zaznala potrebo po posodobitvi proizvodnih procesov.
Vsem, ki se še niso soočili z vprašanjem uvajanje digitalizacije v proizvodna podjetja.

V programu bodo udeleženci pridobili vpogled o tem, kaj vse je potrebno postoriti za čim učinkovitejše uvajanje digitalizacije:

identificirati procese in tehnologije, ki jih je potrebno vključiti v digitalizacijo podjetja,
seznaniti se s ključnimi cilji digitalne strategije oz. preveriti njihovo kakovost,
prepoznati primernost posameznih tehnoloških rešitev glede na proizvodnjo.

Predavatelj
Z vami bo strokovnjak za digitalno transformacijo dr. Aleš Lipnik.

dr. Aleš Lipnik je podjetnik, predavatelj, raziskovalec, svetovalec in mentor. Ima preko 30 let izkušenj s spodbujanjem podjetništva, prenosa tehnologij, digitalizacije in internacionalizacije. Njegovo delo je rezultiralo v več kot 100 uspešno izvedenih nacionalnih in mednarodnih raziskovalnih in razvojnih projektih.
Trenutno je zaposlen pri svetovalnem podjetju Vouk d.o.o., kjer je zadolžen za oblikovanje in pripravo razvojnih projektov v podjetjih. Hkrati kot predavatelj, na Fakulteti za dizajn deluje v okviru katedre za dizajn management in je nosilec več predmetov s področja podjetništva, oblikovanja blagovnih znamk in inoviranja.
Kot raziskovalec je v okviru vrste nacionalnih in evropskih projektov sodeloval pri razvoju metodologij za ocenjevanje digitalne zrelosti podjetij, vrednotenja trajnostnih inovacij in uspešnosti delovanja SRIP-ov, rezultate pa uspešno aplicira v praksi kot svetovalec in mentor.

Kotizacija
Redna cena webinarja znaša 59,00 EUR + 22 % DDV (skupaj 71,98 EUR).
Popusti

za člane GZS in člane SRIP ToP znaša cena 49,00 EUR + DDV, skupaj 59,78 EUR, označite ob prijavi).
za dva ali več udeležencev iz enega podjetja velja 10% popust
popusta se med seboj ne seštevata

Predračun >>

Plačilo kotizacije na seminarju vključuje: udeležbo na webinarju in potrdilo o udeležbi.
Prosimo, da kotizacijo za seminar poravnate najpozneje tri dni pred začetkom dogodka na transakcijski račun NLB d.d., Ljubljana, SI56 0201-1001-4816-764, sklic: 4007-7328.
Račun boste prejeli po izvedenem webinarju. Odjave sprejemamo najkasneje 3 delovne dni pred webinarjem. V tem primeru vam kotizacijo vrnemo v celoti. V primeru kasnejše odjave oziroma, če se ne odjavite, vam bomo zaračunali administrativne stroške v višini 20,00 EUR + ddv. V primeru premajhnega števila udeležencev si pridržujemo pravico do odpovedi seminarja. V tem primeru vam vnaprej vplačano kotizacijo vrnemo.

Kontakt: ALEŠ DREMEL, Telefonska številka 01/5897-660; Elektronski naslov ALES.DREMEL@CPU.SI

Prijava >>

Informativni dan Evropskega obrambnega sklada
2023-06-28 - 2023-06-29
Odprte so prijave za letošnji info dan Evropskega obrambnega sklada (EDF), ki vam omogoča, da se podrobneje seznanite z vsebino, zahtevami in posebnostmi pri kandidaturi na razpisih Evropskega obrambnega sklada. Prav tako vam bo na platformi omogočena možnost tematskega mreženja (vse do zaključka letošnjega programa 22. novembra 2023) in predstavitve lastnih projektnih idej.
Informativni dan bo potekal v hibridni izvedbi 28. in 29. junija 2023.
Vabimo vas, da si na spletni strani EDF ali na portalu Funding & Tenders ogledate teme razpisa EDF 2023 in določite tiste, ki vas zanimajo. Ob registraciji na dogodek boste pozvani, da izberete tiste teme, ki vas zanimajo.
Za več informacij o dogodku in prijavo obiščite spletno stran dogodka. Rok za prijavo je 21. junij.
Dodatno je Evropska komisija objavila tudi manjšo raziskavo (vprašalnik) v povezavi z dostopnostjo lastniškega financiranja za MSP in podjetja s srednje veliko kapitalizacijo na področju obrambe. S tem želijo:

oceniti potrebe podjetij po financiranju in izzive pri dostopu do financiranja
oceniti motive in omejitve pri naložbah v obrambni sektor
dobiti vpogled v evropski ekosistem vlagateljev, ki so dejavni na področju obrambe
definirati vrzeli v financiranju

Ločena vprašalnika sta na voljo podjetjem in vlagateljem. Vabljeni k izpolnjevanju.
https://defence-industry-space.ec.europa.eu/survey-access-equity-financing-european-defence-smes-and-midcaps-launched-2023-05-03_en
Dodatne informacije in prijava

Poletna šola 2023
2023-07-03 08:00 - 2023-07-21 17:00
Slovenski EIT Manufacturing RIS Hub obvešča, da je Doktorska šola EITM odprla prijave za Poletno šolo 2023. Poletna šola nudi priložnost za doktorske študente in strokovnjake, da razširijo svojo mrežo s potencialnimi evropskimi partnerji ter okrepijo svoje sposobnosti in kompetence, da postanejo podjetniki, ki bodo lahko okrepili trajnostno proizvodnjo prihodnosti. Udeleženci ste vabljeni v spodbudno izkušnjo učenja z delom, med katero boste razpravljali o svojih raziskovalnih rezultatih, mednarodni predavatelji bodo zagotovili najsodobnejše znanje, podjetniški strokovnjaki pa vas bodo vodili skozi Market Exploration Bootcamp za razvoj inovativnih poslovnih idej.
Program bo potekal v hibridnem načinu:

3. in 4. julij : (Online – EITM DS Students)
4. julij : (Online – External Students)
10. do 14. julij : Bratislava (Slovakia)
17. do 21. julij : Prague (Czech Republic)

Več informacij o Poletni šoli 2023 lahko najdete tukaj.
Udeleženci se morajo najkasneje do 15. junija prijaviti prek naslednje povezave: https://apply-ds.eitmanufacturing.eu/courses/course/26-eit-manufacturing-doctoral-summer-school-2023?_gl=1*x0g83g*_gcl_au*NTAwODY3NjIzLjE2ODQ4Mjc3NzQ.

Relevanca umetne inteligence za management v gospodarstvu
2023-07-04
Kako bodo managerji uporabljali novega kopilota?
Kaj se bo zgodilo s podjetji, ki bodo zamudila z uporabo umetne inteligence?
Kaj se bo zgodilo z managerji, ki ne bodo uporabljali umetne inteligence?
Kako pametno uporabljati umetno inteligenco?
Katere službe se bodo morale najbolj prilagoditi, katere so ogrožene, katere bodo nove službe?
Omizje skupaj organizirata Gospodarska zbornica Slovenije in Alma mater Europaea.

Dogodek je brezplačen.
Vljudno vabljeni k prijavi najpozneje do 3. 7. 2023

How to Integrate Additive Manufacturing Into Your Production
2023-07-18 20:00 - 21:00
Od rešitev na osnovi polimerov za end-of-arm aplikacije do lahkih kovinskih prijemal, natisnjenih na namiznih tiskalnikih, aditivna proizvodnja olajša enostavno proizvodnjo kompleksnih delov, skrajša čas nastavitve za procese avtomatizacije in ohranja IP v podjetju. Namen spletnega seminarja je podpreti vas pri implementaciji 3D-tiskanja v vaš potek dela in vam bo pomagal pri izbiri med tehnologijami na osnovi prahu, smol in filamentov – odvisno od vaših posebnih potreb.
Seminar bo zajemal:

Prednosti in slabosti različnih tehnologij 3D tiskanja (na osnovi prahu, smole in filamentov)
Primeri uporabe v resničnem življenju iz industrije avtomatizacije
Uspešno izvedbeni projekti

Evropska poletna šola umetne inteligence ESSAI 2023
2023-07-24 08:00 - 2023-07-28 17:00
V sodelovanju IJS, UL in UP letos organiziramo prvo Evropsko poletno šolo umetne inteligence ESSAI 2023 pod okriljem Evropskega združenja za umetno inteligenco EurAI. Potekala bo med 24. in 28. julijem 2023 v prostorih UL FRI. Pripravili smo izjemno bogat in pester program, ki bo v šestih paralelnih sekcijah vključeval 24 tečajev ih pokril veliko tematik iz umetne inteligence. V sedmi paralelni sekciji pa bo Napredni tečaj iz umetne inteligence (ACAI) v okviru 12 predavanj posebno pozornost namenil uporabi umetne inteligence v znanosti.
Na sporedu bo torej 36 različnih tečajev v sedmih paralelnih sekcijah s tremi različnimi nivoji zahtevnosti (od uvodnih do naprednih). Tečaji bodo pokrivali zelo raznolika področja umetne inteligence. Predavali bodo vrhunski strokovnjaki, ki med drugim prihajajo iz univerz Stanford, Washington, Oxford, Cambridge, KU Leuven, TU Darmstadt, rimske Sapienze, francoskega CNRS in podjetij Google DeepMind, Microsoft in VMware Research.
Več o šoli najdete na spletni strani essai.si, kjer so odprte tudi prijave. Da boste lahko ujeli prijavo po nižjih cenah priporočamo, da obrazec za prijavo (https://essai.si/registrations/) izpolnite čimprej. Do 31.5. velja early bird cenik. Registracija vam omogoča dostop do vseh tečajev in predavanj, družabnih dogodkov ob večerih, brezplačnih kosil in odmorov za kavo vse dni šole.

Kontakt: e-mail: team@essai.si

How Cybercriminals Could Attack You: Threat Scenarios Facing Manufacturers
2023-07-25 20:00 - 21:00
Nepridipravi napadajo sisteme operativne tehnologije (OT), ker so lahke tarče, številni proizvajalci pa so pripravljeni plačati odkupnine, da znova zaženejo linije ali zaščitijo kritične podatke. Proizvajalci morajo razumeti specifične načine napada hekerjev, da lahko proaktivno branijo svoje delovanje in se učinkovito odzovejo na incidente, če do njih pride.
Pridružite se spletnemu seminarju, ki ga gosti podjetje Dragos, kjer bodo strokovnjaki za kibernetsko varnost razložili štiri kritične scenarije groženj, pred katerimi bi se morali proizvajalci pripraviti braniti:

Kompromis zaupanja vrednega prodajalca
Skupne IT/OT odvisnosti
Pipedream
Ransomware

Udeleženci bodo pridobili realne vpoglede v tehnike, taktike in postopke, ki jih uporabljajo napadalci, kar vam bo omogočilo, da:

Ocenite potencialna tveganja in ranljivosti, značilne za sisteme OT
Ocenite pripravljenost in ugotovite morebitne vrzeli v varnostnem nadzoru ali pomanjkljivosti odzivanja na incidente
Izvedite proaktivne varnostne kontrole, kot so nadzor omrežja, segmentacija in varen oddaljeni dostop
Oblikujte učinkovite načrte za odzivanje na incidente, vključno z opredelitvijo vlog in odgovornosti, vzpostavitvijo komunikacijskih kanalov ter orisom postopkov za omejitev in okrevanje incidentov

Deep Tech Talent
2023-07-27 14:30 - 15:30
📢EIT Manufacturing RIS Hub Slovenija napoveduje razburljivo pobudo Deep Tech Talent Initiative! 📢
Gre za podelitev nagrade za odličnost pri reševanju izzivov usposabljanja na področju globokih tehnologij. Vključeni so vsi upravičeni subjekti programa Obzorje Evropa, ki so se zavezali k pobudi Deep Tech Talent in so opravili ustrezno preverjanje kakovosti.
📅 27 July 2023: First info-session!
22 September 2023: Deadline to sign the Deep Tech Talent Initiative pledge and submit quality check
31 October 2023: Deep Tech Talent Training Prize Close

Več informacij o pobudi Deep Tech Talent najdete tukaj, vse podrobnosti o nagradi za usposabljanje Deep Tech Talent pa tukaj.
Deep Tech Talent usmeritve >>

Driving IT/OT Convergence for Efficiency and Uptime
2023-07-27 20:00 - 22:00
Ker pomen IT infrastrukture v proizvodnih procesih še naprej narašča, so potrebne rešitve, ki poenostavijo procese in izboljšajo sodelovanje. Operativne ekipe so obtičale pri uporabi ročnih procesov, nagnjenih k napakam, za razvoj in upravljanje PLC-jev in krmilnih naprav, kar zmanjšuje kakovost, učinkovitost in čas delovanja.
Udeležite se spletnega seminarja in spoznajte, kako je mogoče moderne procese DevOps, standardne za ekipe IT, zdaj uporabiti pri projektih industrijske avtomatizacije, kar zagotavlja neprecenljiv vpogled v projekte PLC in krmilnih naprav, izboljšuje komunikacijo in sodelovanje ter vodi do zmanjšanja napak in povečane produktivnosti.
Razpravljali boste o tem, kako lahko uskladite IT in OT, kar se navezuje na vaše projekte na področju PLC in krmilnih naprav, tako za nadzor vira kot tudi za samodejno varnostno kopiranje delujočih naprav.

EIT Manufacturin: EVO-R Call
2023-08-09 12:00 - 2023-09-20 13:00
📢Obveščamo vas, da je razpis EIT Manufacturing Evolution of RIS Innovations (EVO-R) odprt do 20. septembra.
Razpis podpira dejavnosti, ki se ukvarjajo z inovativnimi rešitvami za proizvodnjo v majhnem obsegu od faze predstavitve (TRL 7) do uveljavitve na trgu (TRL 8-9). Nepovratna sredstva se dodelijo dejavnostim in/ali posameznikom, ki so že bili izbrani in zaključeni v okviru regionalnih ali nacionalnih programov financiranja v državah RIS, katerih cilj je razširitev na evropske in svetovne trge. Vse informacije o razpisu so na voljo na naslednji povezavi: RIS EVO-R javni razpis – EIT Manufacturing
🚀 Pospešite svoj razvoj s prijavo in izkoristite potencial za razširitev, je to vaša priložnost, da zablestite.
Izbrani kandidati bodo deležni:
✅ do 30.000 EUR finančne podpore za vaš projekt
✅ svetovanje za uresničitev vaše ideje na trgu
✅ priložnosti za mreženje s potencialnimi partnerji in strankami
✅ podpora pri širitvi na neizkoriščene trge

Seznanitev potencialnih udeležencev z vsebino in postopkom prijave, bo potekala na spletnem informativnem srečanju:
📅 Date: 9. avgust, od 12:00 do 13:00
👉 https://us06web.zoom.us/webinar/register/WN_9GXdpCi4QbalUN77VnnESw#/registration

18. Blejski strateški forum
2023-08-28 - 2023-08-29 | Festivalna dvorana Bled, Dvorana B,C,D, Cesta svobode 11, 4260 Bled
Blejski strateški forum (BSF) je vodilna konferenca v srednji in jugovzhodni Evropi, ki že osemnajsto leto predstavlja vključujočo platformo, na kateri se združuje pestra struktura ljudi s področja diplomacije, politike, gospodarstva, zasebnega in javnega sektorja ter akademske sfere, kjer razpravljajo o ključnih izzivih v 21. stoletju. Namen BSF je spodbuditi sodelujoče akterje k razpravi in izmenjavi mnenj ter k iskanju inovativnih rešitev za regionalne in globalne izzive.
Letošnja vodila tema BSF bo: Solidarnost za globalno varnost.
Več informacij o forumu: https://bledstrategicforum.org/
Glavni organizator: Ministrstvo za zunanje in evropske zadeve, Center za evropsko
prihodnost, Ministrstvo za gospodarstvo, turizem in šport, SPIRIT Slovenija, javna
agencija

Dan slovenske elektroindustrije
2023-08-31 13:00 - 16:30
Vljudno vas vabimo na Dan slovenske elektroindustrije, ki bo potekal 31. avgusta 2023 na GZS v Ljubljani na temo “Inovativna elektroindustrija”.
Predstaviti vam želimo aktualne vsebine pomembne za panogo, zato smo pripravili pester program z zanimivimi gosti. Prikazali nam bodo poslovanje panoge v preteklem letu, dotaknili pa se bodo tudi izzivov z inovativnostjo v panogi. V okviru dogodka bomo otvorili razstavo “Inovativna elektroindustrija”.

Dogodek je brezplačen in je namenjen članom Zbornice elektronske in elektroindustrije ter drugim zainteresiranim predstavnikom industrijskih panog. Moderiral ga bo Matej Golob.
Na dogodek se prijavite do 25. avgusta 2023 s pomočjo elektronske prijavnice >>
Spremljevalni program:
V Zbornici elektronske in elektroindustrije smo ponosni na dosežke naših članov, zato bomo na dogodku otvorili razstavo “Inovativna elektroindustrija”.

Vljudno vabljeni k udeležbi!

Rocket Up
2023-09-01 08:00 - 2023-12-31 17:00
Slovenski EIT Manufacturing RIS Hub obvešča, da je objavljen razpis za 2. edicijo programa Rocket Up
Za rast v Evropi morajo startupi skozi proces internacionalizacije. Vsaka uvedba na trg zahteva posebno pot glede na svojo zgodovino, značilnosti, potrebe in cilje. Zato v Rocket Upu nudimo program po meri, ki združuje pronicljive in navdihujoče skupinske seje z ročno izbranimi in izjemnimi mentorji, ki vam pomagajo doseči vaše cilje na vaši destinaciji. Želimo spodbuditi vaš startup in vam pomagati, da postanete vodja in vzornik prihodnosti. Naš 15-tedenski program, ki ga financira EU, poteka od septembra do decembra 2023.
Več >>

Projekti dvojnega prehoda (zeleno/digitalno)
2023-09-05 12:00 - 14:00 | Institut “Jožef Stefan” – Velika predavalnica, Jamova cesta 39, 1000
Institut “Jožef Stefan”, SRIP Tovarne prihodnosti in SRIP Pametna mesta in skupnosti, v sodelovanju z META Circularity pripravljamo delavnico, kjer bomo predstavili inovacijsko podporo in možnosti sodelovanja v evropskih projektih, kot so EIT-Manufacturing, I3 in misije Podnebno nevtralna in pametna mesta.
Ob koncu dogodka sledi mreženje med udeleženci ob kavi.
VABILO in PROGRAM >>

Število mest na dogodku je omejeno, zato pohitite s prijavo.

Gaia-X Roadshow Ljubljana - Podatkovni prostori v EU s primerom iz proizvodnje
2023-09-07 09:00 - 14:00
Gaia-X Hub Slovenia, IKT Horizontalna mreža in Združenje za informatiko in telekomunikacije pri GZS vas vabimo, da se nam pridružite 7. septembra 2023 na Gospodarski zbornici Slovenije na ekskluzivnem dogodku za mreženje Gaia-X Roadshow, kjer boste izvedeli več o podatkovnih prostorih v EU na področju proizvodnje in preživeli dan, poln navdiha, izmenjave znanj in druženja.
Na dogodku bo nastopil izvršni direktor Gaia-X Francesco Bonfiglio, ki bo z vami delil svoje strokovno znanje in poglede na prihodnost in nastajanje evropske digitalne pokrajine. Predstavili bomo tudi EUProGigant »lighthouse« referenčni projekt na področju proizvodnje Ideal Component Matching, katerega bo predstavil Clemens Neuwirth, svetovalec za digitalno proizvodnjo pri Concircle (AT)
Namen dogodka Gaia-X Roadshow Ljubljana je združiti podjetja, odločevalce in zainteresirane deležnike v Sloveniji, ki so ključni pri oblikovanju podatkovnih prostorov na področju proizvodnje. Ne zamudite te priložnosti za povezovanje, sodelovanje, učenje o sistemu Gaia-X in raziskovanju novih možnosti za trajnostno digitalno prihodnost vaših podjetij.

Ta ekskluzivni dogodek bo ponudil tudi ogromno priložnosti za mreženje in vaša vprašanja.

CIRCOTRONIC: Foresight Workshop – scenariji prihodnosti
2023-09-08
V okviru projekta CIRCOTRONIC – Transnacionalna mreža krožnih laboratorijev za EEO, vas vljudno vabimo na delavnico Foresight Workshop (Scenariji prihodnosti), ki bo potekala v petek, 8.9.2023 ob 11.00 uri v prostorih GZS.
Sektor EEO se transformira – temu prispevajo pospeševalni tehnološki razvoj, pomanjkanje surovin, digitalizacija in tudi drugi trendi, ki jih danes poznamo slabo ali sploh ne. Vsako leto se na trgu povečuje število elektronskih naprav, njihovo zbiranje in recikliranje sta problematična z ekonomskega in tehnološkega vidika, zato zakonodajalci pripravljajo vrsto ukrepov, da bi sektor EEO postal bolj krožen. Delavnica Foresight Workshop želi nasloviti glavne trende in prihajajoče scenarije, na katere se morajo pripraviti podjetja predvsem v elektroindustriji v času prehoda na krožno gospodarstvo. Med dvourno delavnico bo potekal vodeni pogovor o scenarijih za leto 2030 in posledično bodo obravnavane priložnosti in tveganja za podjetja, sledila pa bo tudi možnost za mreženje ob pogostitvi.
Podroben program sledi, na dogodek pa se lahko prijavite tukaj.

Mednarodno poslovno srečanje "Connect2Slovenia"
2023-09-14 | Celjski sejem, Dečkova cesta 1, Celje, 3000, Slovenia
Dogodek je namenjen malim in srednje velikim podjetjem ter start up podjetjem, ki proizvajajo izdelke in nudijo storitve ter inovativne rešitve na področju:

rešitve/tehnologije za industrijo 4.0 (pametni stroji, roboti, pametna logistika, kibernetska varnost),
digitalizacija,
avtomobilska industrija,
kovinska industrija,
električna energija in elektronika,
mobilnost, promet in logistika,
raziskave, razvoj in prenos tehnologij.

Dogodek je odlična priložnost za podjetja, ki iščejo nove poslovne partnerje, kupce in dobavitelje ter nove nabavne vire. Dogodek nudi mreženje, izmenjavo dobrih praks, razvijanje idej o novih projektih in navezovanje stikov za izvedbo le teh ter navezovanje novih poslovnih kontaktov neposredno s slovenskimi in tujimi podjetij.
Število mest je omejeno. Dogodka se lahko udeleži 100 podjetij omenjenih področij, ki imajo lastne proizvode in inovativne rešitve. V primeru večjega interesa za udeležbo bodo podjetja izbrana na podlagi naslednjih kriterijev (upoštevani bodo podatki za leto 2022): število zaposlenih, delež izvoza v prihodkih in višina prihodkov od prodaje.
Udeležba na dogodku je brezplačna, vendar je obvezna predhodna prijava do 11. 9. 2023 na spletni strani: https://connect2slovenia-2023.b2match.io/

EU nepovratno financiranje obrambnih zmogljivosti
2023-09-14 09:00 - 13:00
Slovenija in njeni različni potencialni deležniki v obrambnih projektih še nekaj let nazaj niso bili preveč aktivni, niti uspešni, niti mednarodno prepoznavni. V letu 2021 so bili različni slovenski subjekti v EDF razpisih najuspešnejši od vseh EU držav, če to merimo z udeležbo s številom mednarodnih obrambnih projektov (tudi 2 koordinatorstvi!), financiranih prek Evropskega obrambnega sklada (EDF). V teku je nov razpis EDF, zato ga v polnosti predstavljamo z namenom, da ohranimo omenjeno uspešnost, predstavili pa bomo tudi zanimivo in kompleksno obrambno inovacijsko shemo (EUDIS), ki je novost.
Novost obrambnega dne pa je tudi okrogla miza na aktualno temo, ki da lahko udeležencem poleg bolj tehničnih napotkov in izkušenj glede EDF razpisa tudi jasnejšo sliko o obrambno-varnostni situaciji v svetu, EU in Sloveniji v tej zvezi.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na na tej spletni strani, program konference pa je na voljo na tej povezavi.
Lepo vabljeni!

EIT Manufacturing: Venture Building Programme
2023-09-19 08:00 - 17:00
Z veseljem vam sporočamo, da je ekipa EIT Manufacturing za ustanavljanje podjetij začela izvajati nov program za zagonska podjetja: The Venture Building Programme.
Program ponuja naslednje:
– 9-tedenski virtualni program za oblikovanje tveganj, namenjen industrijskim zagonskim podjetjem, vključno s strokovnimi delavnicami in mentorstvom na področju razvoja poslovanja, financiranja in dostopa do trga.
– Vstopnice za 4 ugledne dogodke za mreženje s proizvodnimi podjetji, MSP, vlagatelji in podpornimi organizacijami za zagon podjetij.
– Prepoznavnost in mednarodno oglaševanje.
– Ocena in dostop do storitev za ustanavljanje podjetij EIT Manufacturing ter pretok poslov za financiranje v višini do 500 000 EUR.
Program za ustanavljanje podjetij se osredotoča na podjetja z rešitvami, ki obravnavajo pereče izzive v proizvodnem sektorju s TRL 4-8.

Več informacij o programu in želenem profilu najdete tukaj: https://www.eitmanufacturing.eu/what-we-do/business-creation/opportunities/venture-building/
👉Povezava za prijavo je tukaj: https://eitmanufacturing.submittable.com/submit/f0a93324-89d1-4569-9947-46cb1d3359d9/venture-building
📅 Rok za prijavo je 1. oktober 2023.

EIT Manufacturing MatchMaking Event
2023-09-19 08:00 - 2023-09-20 17:00 | spletni dogodek
EIT Manufacturing vas z veseljem vabi na drugi MatchMaking Event 2023, ki bo potekal na spletu 19. in 20. septembra. Tokratni dogodek MatchMaking bo zaznamoval začetek prihajajočega drugega razpisa EIT Manufacturing za zbiranje predlogov 2024. Med dogodkom boste imeli priložnost:
• Pridobiti vpogled tem in postopka razpisa za zbiranje predlogov 2024
• Načrtovati priložnosti mreženja na sestankih 1:1
• Postaviti vprašanja o razpisu

PRIJAVA >>

Konferenca SIDO 2023
2023-09-20 08:00 - 2023-09-21 17:00 | Cité internationale – Centre de Congrès de Lyon, 50 quai Charles de Gaulle, 69463 Lyon
vljudno vabljeni na tradicionalno francosko konferenco SIDO 2023 s predavanji, okroglimi mizami in delavnicami, ki bodo potekala v Lyonu 20. in 21. septembra 2023. Dogodek poteka v soorganizaciji projekta Enterprise Europe Network (EEN) Slovenia.
Med udeleženci bodo ponudniki tehnoloških rešitev, raziskovalni laboratoriji, podjetja in drugi deležniki, ki se ukvarjajo s področji robotike, interneta stvari, umetne inteligence in razširjene resničnosti.
Vzporedno bodo potekala brezplačna dvostranska srečanja SIDO Brokerage Event 2023 za sklepanje sodelovanj in iskanje projektnih partnerjev v fizični in virtualni obliki (teden dni kasneje).

Dodatne informacije in prijava:
– SIDO 2023: https://www.sido-lyon.com/en
– SIDO Brokerage Event 2023: https://sido-2023.b2match.io/home
– VABILO

Akademija upravljanja s kadri
2023-09-21
Pomankanje strokovnjakov prežema že vsa zahodna gospodarstva. Za Slovenijo to žal pomeni odliv doma izšolanih strokovnjakov, ki sledijo boljšim ponudbam in pogojem dela. Za različne slovenske sektorje je pomanjkanje strokovnjakov trenutno največja razvojna prepreka, zato postaja kakovostno in strokovno delo z zaposlenimi ter strategije za zadržanje in privabljanje talentov ključnega pomena. Verjamemo, da lahko tudi v slovenskem gospodarstvu ustvarimo zanimive pogoje za talente in jih zadržimo doma.

Znanja na HR strokovnem področju še posebej primanjkuje v malih in srednjih podjetjih, zato smo pri IKT horizontalni mreži (ZIT) pripravili Akademijo upravljanja s kadri, ki jo izvaja vodilna HR agencija. Akademija je razdeljena na posamezne module, ki bodo potekali v živo na GZS in bodo trajali vsak po 4 ure. Predvidevamo 1 prijavo na podjetje. Za najboljše podajanje znanja in aktivno sodelovanje med udeleženci ter predavateljico je število udeležencev omejeno na 15.
Prijavljeno podjetje se mora udeležiti vseh 6 razpisanih modulov:
– direktor ali lastnik se udeleži prvega modula
– zadolžena oseba za HR funkcijo se udeleži ostalih 5 modulov.
Akademija je zasnovana tako, da z uvodnim, strateškim modulom, postavi temelj sodelovanja med vodstveno in HR funkcijo. Ostali moduli nadgrajujejo povezane vsebine, zato je ključnega pomena, da se podjetje udeleži vseh modulov.
Prvi modul je namenjen direktorjem in obravnava HR strategijo kot temelj uspešne rasti in poslovanja. Iz manjših in srednjih podjetji je lahko udeleženec direktor ali lastnik podjetja, iz večjih pa po izbiri lahko tudi direktor kadrovske službe.
Ostalih pet modulov obravnava vsebine s področja pridobivanja, zadržanja, mentorstva, napredovanja, nagrajevanja in upravljanja s talenti in so namenjeni tistim v podjetju, ki se ukvarjajo s HR funkcijo.
Vsi moduli Akademije bodo potekali od 9.00 do 13.00, v prostorih GZS, Dimičeva 13.
Modul 1: HR strategija temelj uspešne rasti in poslovanja – četrtek, 21. 9. 2023, dvorana F
Zaposleni so ključ do poslovne rasti in uspešnega poslovanja. To je še posebej ključno, če rastemo in v okoliščinah, ko se na trgu odvija prava bitka za kadre (sploh ne več samo za najboljše kadre). Ključ do učinkovitega upravljanja s kadri je kadrovska strategija, kjer imajo lastniki in direktorji zelo pomembno vlogo.
Kaj je HR strategija in kako se je lotiti
Največji kadrovski izzivi
Organizacijska kultura kot temelj – kako jo zgraditi
Pregled ključnih HR sistemov
Vloga vodstva pri postavljanju in uresničevanju HR strategije
Ciljna skupina: direktor, lastnik, vodja kadrovske službe
Trajanje: 4 ur
Modul 2: Pridobivanje kadra – četrtek, 19. 10. 2023, dvorana F
Na trgu dela se odvija prava bitka za kader. Ne govorimo le o vrhunskih strokovnjakih, ampak o kadru na splošno. Opažamo veliko pomankanje in tudi globalno konkurenco, ki omogoča delo od kjerkoli po svetu za vrhunsko plačilo.
Proces iskanja in selekcija kadra
Inovativni in uveljavljeni načini iskanja in pridobivanja kadra
Pomen in gradnja blagovnem znamke delodajalca
Komunikacija in kanali za iskanje selekcija kadra
Vloga in veščine sodobnega HR-jevca pri iskanju kadra
Onboarding proces kadra kot sestavni del dobre sekcije
Ciljna skupina: HR direktorji, Kadrovska funkcija
Trajanje: 4 ur

Modul 3: Mentorstvo za kader – četrtek, 9. 11. 2023, dvorana E
Pogosto se nam zgodi, da je potrebno pri iskanju kadra narediti kompromis, saj ne dobimo vedno človeka z vsemi potrebnimi kompetencami, ki jih za delo potrebuje. Mentorstvo je ena od najučinkovitejših in najbolj uveljavljenih načinov za razvoj kompetenc in uvajanje v organizacijsko kulturo podjetja, ki je ključna sestavina za zadrževanje kadrov znotraj naših organizacij.
Mentorstvo v branži – namen in vloga
Sestavine mentorskega sistema
Implementacija mentorskega sistema po korakih
Izbira mentorjev in delo njimi
Ključne kompetence mentorjev
Vloga HR službe, vodij in mentorjev
Ciljna skupina: HR direktorji, Kadrovska funkcija
Trajanje: 4 ur
Modul 4: Zadrževanje kadra – četrtek, 7. 12. 2023, dvorana F
Živimo v času, ko zaposleni dnevno dobivajo povabila in ponudbe za menjavo službe. To podjetja postavlja v zelo zahtevno pozicijo. Poleg plačila, so vsekakor pomembni tudi drugi pogoji dela, ki kader motivirajo za ostanek v našem podjetju.
Pomen organizacijske kulture za zadrževanje kadra
Sestavine in gradnja privlačne in učinkovite organizacijske kulture za zadrževanje kadra
Načini in tehnike za zadrževanje kadra
Obvladovanje fluktuacije
Vloga vodstva, HR službe in vodij pri zadrževanju kadra
Ciljna skupina: HR direktorji, Kadrovska funkcija
Trajanje: 4 ur
Modul 5: Napredovanje in nagrajevanje kadra – četrtek, 18. 1. 2024, dvorana F
V organizaciji sta najpogostejši obliki nagrajevanja dobrih zaposlenih napredovanje ali denarna nagrada. Vendar pa to ne ustreza vedno vsem zaposlenim. Nekateri si mogoče napredovanja sploh ne želijo ali pa jim višja plača ne pomeni dodatne motivacije. Pomembno je, da poznamo potrebe vsakega zaposlenega in prepoznamo, kaj je tisto, kar ga bo spodbudilo in motiviralo, da bo še naprej delal dobro.
Postavljanje ustreznega nagrajevanega sistema za kader
Napredovanje – kako nastaviti sistem, ki bo kadru v izziv in bo služil kot sestavina zadrževanja našega ključnega kadra
Sistemi in načini nagrajevanja znotraj branže
Specifike nagrajevanja in napredovanja kadra
Največje pasti nagrajevanja in napredovanja
Ciljna skupina: HR direktorji, Kadrovska funkcija
Trajanje: 4 ur
Modul 6: Upravljanje s talenti – četrtek, 15. 2. 2024, dvorana F
Vsi si želimo, da zadržimo ključne kadre, vsekakor pa je zelo pomembno, da znamo kader tudi navdušiti za napredovanje in osebni ter strokovni razvoj. Ključno je, da znamo tak kader identificirati in ustrezno usmeriti v razvoj veščin, ki jih potrebuje za napredovanje v željeni smeri.
Identifikacija talentov
Proces in načini učinkovite identifikacije
Individualni karierni pogovori in načrtovanje posameznikove karierne poti
Postavitev sistem za upravljanje s talenti
Prednosti in pasti sistema za upravljanje s talenti
Ciljna skupina: HR direktorji, Kadrovska funkcija
Trajanje: 4 ur
Akademijo bo v celoti izvajala ga. Tina Kastelic iz podjetja Kompetenca d.o.o.
Direktorica podjetja Kompetenca d.o.o., strateška HR svetovalka in coachinga z več kot 15. letnimi izkušnjami s področja razvoja kadrov. Različnim podjetjem pomaga pri spremembi organizacijske kulture, uvajanju kompleksnih kadrovskih rešitev (kompetenčni modeli, mentorski sistemi, sistemi nasledstev in nagrajevanja, ipd.). Ima poglobljeno znanje z ocenjevanjem posameznikov in timov. Izvaja številne delavnice s poudarkom na kadrovskih, vodstvenih in socialnih tematikah. Je kadrovski partner za področje SRIP MATPRO, SRIP Top, sodeluje tudi z IKT horizontalno mrežo. Prav tako je bila HR partner znotraj kompetenčnih centrov (KOC) na področju orodjarstva, v zadnjem KOC-u pa za področje IKT. V okviru GZS in s sodelovanjem z ZIT, je razvila tudi program in vodi šolo za kadrovike. Svoje znanje je pridobila s študijem psihologije, poglobila z NLP-jem (neurolingvističnim programiranjem), zaključila Transakcijsko Analizo, medicinsko hipnozi in psihodramo. Zaključila je tudi General manager program na IEDC Bled in usposabljanje na področju merjenja učinkov projektov v HR (ROI). Reference: Telemach d.o.o., Microcop d.o.o., Outfit7, Cosylab d.d., Optiweb d.o.o., Iskratel d.d., XLAB d.o.o., Roboteh d.o.o.
POMEMBNO: Prijavljeno podjetje se mora udeležiti vseh 6 modulov – direktor ali lastnik se udeleži prvega modula, zadolžena oseba za HR funkcijo se udeleži ostalih 5 modulov.
KOTIZACIJA
Cena na modul znaša 160 € + DDV (skupaj za celotno Akademijo: 6 x 160 € + DDV)
Člani ZIT in IKT-hm imajo 30 % popust
Člani GZS imajo 20 % popust
Vsi moduli Akademije bodo potekali od 9.00 do 13.00, v prostorih GZS, Dimičeva 13, 1000 Ljubljana. Če se bo epidemiološko stanje pred izvajanjem posameznega modula poslabšalo, ga bomo izvedli preko spleta.
Dogodek je del pobude Evropsko leto spretnosti 2023

Pot do digitalizacije gospodarstva in lokalnih skupnosti
2023-09-26 09:00 - 16:00
Agencija za komunikacijska omrežja in storitve Republike Slovenije v sodelovanju z Ministrstvom za digitalno preobrazbo in Ministrstvom za gospodarstvo, turizem in šport vabi na delavnico z naslovom: Pot do digitalizacije gospodarstva in lokalnih skupnosti, ki bo potekala 26. septembra 2023, od 9.00 do 16.00 ure v Hotelu Mons (dvorana Plečnik), Pot za Brdom 4, Ljubljana.
Na delavnici bo agencija predstavila možnosti digitalizacije, ki jih nove tehnologije prinašajo za industrijo 4.0 in pametna mesta.
Dodatne informacije in prijave

Poslovna konferenca Izvozniki 2023
2023-09-27 09:00 - 13:00
Medijska hiša Delo tudi letos nadaljuje večmesečno poslovno kampanjo Izvozniki 2023 z naslovom Izvozna podjetja v novih globalnih ekosistemih. Kampanjo bomo končali s poslovno konferenco, ki bo v sredo, 27. septembra, v Ljubljani.
V kompleksnih okoliščinah kot so danes, so se tudi slovenska podjetja, še posebej izvozniki, znašli pred izjemnimi negotovostmi in tveganji ter s tem povezanimi velikimi operativnimi in strateškimi izzivi.
Statistični podatki za zadnje desetletje kažejo, da tradicionalna mednarodna trgovina proizvodov in storitev sicer raste, vendar v deležu BDP stagnira. Izrazito pa narašča mednarodna menjava digitalnih storitev.
Vse bolj torej govorimo o novem obdobju globalizacije oziroma o digitalni globalizaciji. Na kaj vse morajo biti pozorna slovenska podjetja, da se bodo lahko pravočasno povezovala še v času nastajanja novih verig vrednosti v mednarodnih in internacionaliziranih nacionalnih inovacijskih sistemih?
O vseh teh izzivih se bomo pogovarjali z uveljavljenimi sogovorniki.

Komu je konferenca namenjena

Vsem, ki potrebujejo jasne in uporabne servisne informacije pri izvoznih in drugih mednarodnih gospodarskih dejavnostih, ključnih v kompleksnem sodobnem času. Čeprav so teme konference onkraj ustaljenih okvirjev, so v nasprotju z drugimi sorodnimi dogodki trdno zasidrane v poslovnih izzivih, s katerimi se dnevno soočajo slovenska podjetja. Dodana vrednost so govorniki, ki so na svojem področju uspešni in relevantni ter ga odlično poznajo tudi iz prakse.

Ogled poslovne konference

Ožji krog občinstva si bo lahko dogodek ogledal v prostorih Gospodarske zbornice Slovenije. Pri tem je potrebna predhodna potrditev prejetega e-vabila.
Dogajanje bomo prenašali tudi v živo na spletni strani delo.si v rubriki Izvozniki 2023. Predhodna prijava za ogled spletnega prenosa dogodka ni potrebna.
Dodatne informacije>>

Kako do financiranja projektov inovacij TRL6+?
2023-09-27 16:00 - 17:00
Sekretariat Evropskega združenja za naložbe v industrijsko krožno gospodarstvo 27. septembra 2023 ob 16. uri organizira 45-minutni spletni seminar, na katerem lahko spoznate podrobnosti evropskega medregionalnega financiranja inovacij TRL6+.
Predavatelj, dr. Pierre Padilla, je direktor podjetja N-ABLE, ki se ukvarja s pospeševanjem naložb v inovacije, z bogatimi izkušnjami na področju financiranja inovacij, zelenih in globokih tehnologij (baterije, vodik, krožno gospodarstvo, umetna inteligenca, blockchain/DLT, napredna proizvodnja itd.). Pri financiranju zelenih in DeepTech naložb svetuje številnim podjetjem in vladnim subjektom na globalni ravni.
Na webinarju se bo osredotočil na 2 evropska razpisa za projekte sodelovanja, namenjena financiranju inovacij TRL6+. Predavanje bo praktično naravnano, saj vključuje tudi nadaljnja navodila za vključitev v konzorcij.
Prijava na webinar je brezplačna, več informacij in prijavo najdete TUKAJ.

RIS Hubs Conference 2023: DeepDiveRIS Sofia 2023
2023-09-28 08:00 - 2023-09-29 17:00
📢EIT Manufacturing RIS Hub Slovenija najavlja RIS Hubs Conference 2023: DeepDiveRIS Sofia 2023
Na konferenci bo predstavljen razvoj veščin za Deep Tech tehnologije v povezavi s trikotnikom znanja, prikazano bo, kako pritegniti talente za Deep Tech tehnologije in kako razviti njihovo podjetniško miselnost, preden pridejo na trg.
Sodelovale bodo zainteresirane strani iz RIS držav in regij, pa tudi iz drugih držav članic EU, predvsem iz nacionalnih in regionalnih organov, EIT skupnosti, njihovi člani in partnerji, RIS Hub-i, univerze in MSP.
📅 28. – 29. 9. 2023, Sopharma Event Center, Sofija (BG)
👉Prijavite se tukaj!

WEBINAR Digitalizacija MSP: Priložnosti in razpisi
2023-09-28 09:00 - 10:00
Vabimo vas, da se pridružite spletnemu seminarju, kjer bodo podrobno predstavili razpise in priložnosti za digitalizacijo malih in srednjih podjetij (MSP). Digitalna transformacija je ključna za uspeh v današnjem hitro spreminjajočem se poslovnem okolju, zato želimo MSP-jem pomagati izkoristiti vse prednosti digitalizacije.
Webinar bo potekal prek spleta, in sicer prek Google meet-a. Povezavo za pridružitev boste prejeli po registraciji.
Pridružite se na webinarju, da boste izvedeli, kako lahko digitalizacija pripomore k rasti in uspehu vašega podjetja. Ne zamudite te priložnosti za koristne informacije in nasvete!
Dodatne informacije in prijava

8. Digitalni zajtrk z razlogom: Želite privabiti prave kadre, ki bodo usklajeni z vrednotami in cilji vašega podjetja?
2023-10-05 08:30 - 10:00
Na Digitalnem zajtrku z razlogom vam bo predavateljica Anja Žibert predstavila, kako naj MSP podjetja privabijo prave kadre, ki bodo usklajeni z vrednotami in cilji vašega podjetja. Anja Žibert je vrhunska svetovalka za kadre, ki svetuje tudi največjim podjetjem. Ima zanimiv, predvsem drugačen pristop do obravnave sodelavcev mlajših generacij. Ne iščimo kadrov po naši meri (vemo, da vrhunskih kadrov po obstoječih kriterijih na trgu delovne sile skorajda ni), temveč, kako se v kadrovskih službah prilagoditi novim generacijam in jih smiselno vključiti v sodobne gospodarske procese. Poučno in uporabno.
Vsebina predavanja:

Kako vrednote, vizija, poslanstvo in cilji vašega podjetja vplivajo na zaposlovanje? Bolj kot si mislite!
Vaša blagovna znamka delodajalca ni vaša blagovna znamka podjetja.
Kako oblikovati persono idealnega kandidata, ki bo usklajena z vrednotami in cilji vašega podjetja?
Postanite prvaki v pridobivanju talentov na podlagi kadrovsko – marketinškega lijaka!
Energijsko (avtentično) kadrovanje? Kaj je to?
Ne podcenjujte pričakovanj kandidatov glede kulture, vrednot ter načinom dela. Napačna komunikacija vas lahko drago stane!
Izbrane Facebook Skupine: Spletne oaze potencialnih kandidatov

Metode izvedbe:

Interaktivno spletno predavanje
Primeri iz prakse
Možnost vprašanj in odgovorov ob koncu predavanja.

Dodatne informacije in prijava>>

Priložnosti vesoljskih raziskav – ESA in Obzorje Evropa
2023-10-10 16:00 - 18:00
Vabimo vas, da se v okviru dogodka »Priložnosti vesoljskih raziskav – ESA in Obzorje Evropa«, ki bo potekal v torek, 10. oktobra 2023 na Kemijskem inštitutu (Velika dvorana, Hajdrihova 19) v Ljubljani v organizaciji Ministrstva za visoko šolstvo, znanost in inovacije ter Ministrstva za gospodarstvo, turizem in šport, udeležite popoldanske sekcije med 16. in 18. uro, ki bo namenjena vam.
Predstavniki ESA (Evropska vesoljska agencija) in Evropske komisije ter slovenski udeleženci, ki že aktivno sodelujejo, bodo predstavili karierne in ostale priložnosti na področju vesolja. V razpravo se bodo vključili tudi izbrani slovenski profesorji, ki sodelujejo in poznajo priložnosti za mlade na tem hitro rastočem in razvijajočem se področju.
Glavne teme bodo npr.:

opis ESA (kaj delajo in kje so);
opis vstopnih programov (pripravništvo, pripravništvo mladih diplomantov, raziskovalne štipendije, strokovni programi za mlade …);
katere discipline iščejo (inženirji, raziskovalci, podjetniki);
kaj ESA ponuja;
podrobnosti kje/kako se prijaviti;
aktivnosti EU na tem področju.

Sekcija se osredotoča predvsem na magistrske študente oz. nedavno diplomirane magistrske študente, dobrodošli pa ste tudi ostali, npr. diplomanti in doktorji znanosti.
Število mest na dogodku dne 10. oktobra 2023 je omejeno, zato je obvezna predhodna prijava.
Program s prijavnico je dostopen na spletni st​rani Ministrstva za visoko šolstvo, znanost in inovacije
PROGRAM>>
